# Pol Guasch i Arcas

Pol Guasch i Arcas (Tarragona, 31 de desembre de 1997) és un escriptor i poeta català.
Es va graduar en Estudis Literaris i posteriorment va cursar un màster en Construcció i Representació d'Identitats Culturals a la Universitat de Barcelona. També ha cursat el Programa d'Estudis Independents del Museu d'Art Contemporani de Barcelona. Ha estat professor associat de literatura i crítica de la cultura a la UB i ha investigat sobre teoria i literatura contemporànies al King’s College de Londres. Forma part de la productora cultural La Sullivan.
Ha publicat els llibres de poesia Tanta gana (LaBreu, 2018, Premi Francesc Garriga 2018), i La part del foc (Viena, 2021, Premi López-Picó 2020), i ha recitat els seus versos a diversos festivals nacionals i internacionals.
Col·labora regularment a diversos mitjans com RAC1, la Cadena SER o el diari Ara.
El gener de 2021 va guanyar el Premi Anagrama de novel·la en català amb la seva primera novel·la Napalm al cor, que s'ha traduït a diverses llengües, com el castellà, l'anglès, el francès, l'italià o l'alemany, i que ha estat guardonada amb el Premi 42 Revelació en català i el Premio Talento a bordo del Festival Eñe de Madrid. El 2024 va publicar Ofert a les mans, el paradís crema.

## Obra publicada

* 2018 - Tanta gana. Llibre de poemes (LaBreu Edicions, Premi Francesc Garriga)
* 2020 - Amor y revolución (Kollontai). Llibre d'assaig col·lectiu (Arcàdia i Macba)
* 2021 - La part del foc. Llibre de poemes (Viena Edicions, Premi López-Picó 2020)
* 2022 - La parte del fuego. Llibre de poemes (Ultramarinos Editorial)
* 2021 - Napalm al cor. Novel·la (Anagrama, Premi Llibres Anagrama 2021)
* 2021 - Napalm en el corazón. Novela (Anagrama, Premi Llibres Anagrama 2021)
* 2022 - Submergir-se en el naufragi, Adrienne Rich. Traducció de llibre de poemes (Edicions Poncianes)
* 2024 - Ofert a les mans, el paradís crema (Anagrama, 2024)

## Referències

* 1 2 «La primera novel·la de Pol Guasch guanya el 6è premi Llibres Anagrama», 18-01-2021. [Consulta: 18 gener 2021].
* 1 2 Capdevila, Abel. «Pol Guasch: «L'escriptura és un gest d'esperança»». Catorze, 09-02-2023. [Consulta: 9 febrer 2025].
* ↑ NacióTarragona. «El tarragoní Pol Guasch guanya el 6è Premi Llibres Anagrama de Novel·la amb l'obra «Napalm al cor» | NacióTarragona». [Consulta: 18 gener 2021].
* ↑ «Universitat de Barcelona». [Consulta: 24 gener 2020].
* ↑ «Editorial Anagrama». [Consulta: 24 gener 2021].
* ↑ «Diari Ara, Pol Guasch». [Consulta: 28 agost 2023].
* 1 2 «Napalm al cor - Guasch, Pol - 978-84-339-1591-7». [Consulta: 28 agost 2023].
* ↑ «Ofert a les mans, el paradís crema - Guasch, Pol - 978-84-339-2204-5». [Consulta: 22 gener 2024].
* ↑ «Una relació gai postapocalíptica guanya el premi Llibres Anagrama» (en català), 18-01-2021. [Consulta: 25 juny 2021].
* ↑ «Amor y revolución (Kollontai)». [Consulta: 24 gener 2021].
* ↑ «Pol Guasch i Arcas, guanya el Premi López-Picó 2020». Ajuntament de Vallirana, 14-12-2020 [Consulta: 18 gener 2021].
* ↑ ultramarinos. «La parte del fuego – Pol Guasch» (en castellà). [Consulta: 28 agost 2023].
* ↑ «Napalm en el corazón - Guasch, Pol - 978-84-339-9935-1». [Consulta: 28 agost 2023].
* ↑ «Edicions Poncianes». [Consulta: 28 agost 2023].